ભારત એટલે ધાર્મિક આસ્થાઓના સમુદ્ર સમાન દેશ. અલગ-અલગ ધર્મ, સંપ્રદાય, સંસ્કૃતી ધરાવતા લોકો મેળાવડો. વળી આ જ વિવિધતા ભારતીય સંસ્કૃતીની શાન ગણાય, પરંતુ શાન ક્યારેક સમસ્યાઓનુ કારણ બની જતી હોય છે. દેશમાં દરવર્ષે અલગ અલગ સંપ્રદાયોના ધાર્મિક મેળાવડા યોજાય છે અને તેમાં સર્જાતી ભાગદોડ જેવી ઘટનાઓમાં અનેક લોકોના મોત થાય છે. સવાલ માત્ર એટલો નથી કે આ ઘટનાઓ કેમ બને છે? સવાલ એ પણ છે કે આટલી મોટી ભીડ એકઠી કરવાની મંજુરી કેમ આપવામાં આવે છે? ધર્મની આડમાં લોકોના જીવ સાથેની રમત વ્યાજબી ગણી શકાય? ધર્મની આવી આંધળી ભીડમાં મોત શિવાય બીજુ મળે છે શું?